Shemar Moore

Shemar Moore (* 20. apríl 1970, Oakland, Kalifornia, USA) je americký herec, producent, model a moderátor, známy z televíznych seriálov Myšlienky vraha (20052017), kde stvárnil rolu Dereka Morgana a z televízneho seriálu S.W.A.T. (20172025).

 Detstvo a mladosť 

Moore sa narodil v Oaklande v Kalifornii. Jeho matka pochádzala z Bostonu, mala írskych a francúzsko-kanadských predkov. Otec bol Afroameričan. Vďaka práci jeho mamy žili istý čas v Dánsku a potom v Bahrajne, kde Moore chodil do britskej školy. Neskôr sa vrátili späť do USA, najprv do mesta Chico a potom do Palo Alto.

Bol veľmi talentovaný žiak – študoval na prestížnej škole Nueva School a maturitu spravil na Gunn High School. Následne získal športové štipendium na Santa Clara University, kde počas štyroch rokov hrával bejzbal. Školu ukončil titulom v odbore komunikácia a popri tom študoval aj divadlo.

 Kariéra 

Moore účinkoval v televíznom seriáli The Young and the Restless, kde stvárnil rolou Malcolma Winersa. V tomto projekte pôsobil viac ako desať rokov a aj keď sa v roku 2004 na chvíľu vrátil, napokon svoju úlohu definitívne ukončil. Okrem herectva pôsobil aj ako moderátor – v rokoch 1999 až 2003 uvádzal hudobnú reláciu Soul Train. 

V roku 2004 si zahral vo filme Motív, po boku herečiek ako Vivica A. Fox a Victoria Rowell.

Veľký zlom v jeho kariére prišiel v roku 2005, keď získal rolu Dereka Morgana v populárnom kriminálnom seriáli Myšlienky vraha. Túto postavu stvárňoval až do roku 2016 a dokopy sa objavil v 251 epizódach. V roku 2017 začal účinkovať ako Daniel „Hondo“ Harrelson v novom seriáli S.W.A.T.. Televízny seriál mal osem sérii a skončil v máji 2025. Zároveň bol oznámený aj spin-off S.W.A.T. EXILES, v ktorom si Moore opäť zahrá svoju rolu.

Moore si v roku 2021 zahral vo filme Ježko Sonic 2, po boku hercov ako Jim Carrey, Jason Momoa a James Marsden, kde stvárnil postavu Randalla Handela. Rolu si zopakoval aj v pokračovaní, Ježko Sonic 3 z roku 2024.

Moore sa počas školy venoval aj modelingu. Stále je súčasťou modelingovej agentúry DNA Model Management v New Yorku a objavil sa tiež na obálke časopisu Men’s Fitness v marci 2009.

 Súkromný život 

V rokoch 2014 až 2016 chodil s futbalistkou Shawnou Gordon a v roku 2018 sa objavoval po boku herečky, Anabelle Acosty. V januári 2023 oznámil, že so svojou priateľkou Jesiree Dizon čakajú svoje prvé dieťa. O dva roky neskôr, začiatkom roku 2025, sa objavili informácie, že Moore a Dizonová už netvoria pár.

Moore založil vlastnú módnu značku s názvom Baby Girl LLC. Výťažok z jej predaja putuje na podporu boja proti skleróze multiplex, chorobe, ktorou trpela jeho mama. Názov značky vznikol podľa frázy, ktorú Moore používal seriáli Myšlienky vraha. 

 Iné projekty 

 Externé odkazy 



 Zdroj 

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Osobnosti z Oaklandu (Kalifornia)
Kategória:Osobnosti USA afroamerického pôvodu
Kategória:Osobnosti USA francúzskeho pôvodu
Kategória:Osobnosti USA kanadského pôvodu